Diari Oficial de la Generalitat Valenciana


Sumari del DOGV 7071, del 19-07-2013 (2013/7612)

RESOLUCIÓ de 15 de juliol de 2013, del Rectorat de la Universitat d'Alacant, per la que se suspenen cautelarment els concursos per a la provisió de places de personal docent contractat de caràcter indefinit (professorat contractat doctor) convocades per la Resolució del Rectorat de la Universitat d'Alacant, de 5 de juny de 2013.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7071

Data del DOGV
:   19-07-2013

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2013/7612


Data del document
:   15-07-2013

Organisme emissor
:   Universitat d'Alacant

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 15 de juliol de 2013, del Rectorat de la Universitat d'Alacant, per la que se suspenen cautelarment els concursos per a la provisió de places de personal docent contractat de caràcter indefinit (professorat contractat doctor) convocades per la Resolució del Rectorat de la Universitat d'Alacant, de 5 de juny de 2013. [2013/7612]  
A la vista del requeriment de la Direcció General de Costos de Personal i Pensions Públiques del Ministeri d'Hisenda i Administracions Públiques de 14 de juny de 2013 (número d'eixida de 29656) que ha tingut entrada en esta Universitat el 17 (número de registre 11652), en què s'insta a la Universitat d'Alacant que anul·le la resolució del seu Rectorat de 5 de juny de 2013, per la qual es convoca concurs per a la provisió de places de personal docent contractat de caràcter indefinit (professorat contractat doctor), publicada en el Diari Oficial de la Comunitat Valenciana de 12 de juny de 2013, esta Universitat considera que la resolució en qüestió s'ajusta a la legalitat vigent.  
  
No obstant això, de conformitat amb el que establix l'article 111 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE del 27), i en evitació dels eventuals perjuís d'impossible o difícil reparació que podrien irrogar-se als aspirants a prendre part en els esmentats concursos, en el cas que la Direcció General de Costos i Pensions Públiques del MHAAPP, efectivament, i tal com anuncia en el seu requeriment, sol·licitara a l'Advocacia de l'Estat la interposició de recurs davant de la jurisdicció contenciosa i que este prosperara, és procedent suspendre cautelarment la tramitació dels concursos per a la provisió de les places de professorat contractat doctor convocades per la resolució del rectorat de la Universitat d'Alacant, de 5 de juny de 2013.  
  
Per tot això, i de conformitat amb el que establix l'article 64.b dels Estatuts de la Universitat d'Alacant, aprovats per Decret 25/2012, de 3 de febrer, del Consell (DOCV 09.02.2012), i de les competències que dimanen dels articles 20 i següents de la Llei Orgànica 6/2001, d'Universitats, de 21 de desembre, modificada per la Llei Orgànica 4/2007, de 12 d'abril, resolc:  
  
Primer  
Suspendre cautelarment els concursos per a la provisió de places de professor contractat doctor, convocades per la Resolució del Rectorat de la Universitat d'Alacant, de 5 de juny de 2013 (DOCV 12.06.2013), en l'estat en què es troben en l'actualitat, fins que quede definitivament determinada la legalitat d'estos.  
  
Segon  
Ordenar la notificació de la present resolució, amb trasllat d'esta i del requeriment de la Direcció General de Costos i Pensions Públiques del Ministeri d'Hisenda i Administracions Públiques, als servicis corresponents d'esta Universitat perquè procedisquen a la immediata suspensió d'estos, així com que traslladen a tots els interessats que van presentar sol·licituds per a participar en els concursos referits, tant de la present resolució com de l'esmentat requeriment.  
  
  
Contra la present resolució, que constituïx un acte de tràmit, no pot interposar-se cap recurs, sense perjuí del que establix l'article 107.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Alacant, 15 de juliol de 2013.- El rector: Manuel Palomar Sanz.